CELEX: C2005/296/72
Language: da
Date: 2005-11-26 00:00:00
Title: Sag T-369/05: Sag anlagt den  23. september 2005  — Kongeriget Spanien mod Kommissionen

26.11.2005   
            
            
               DA
            
            
               Den Europæiske Unions Tidende
            
            
               C 296/35
            
         Sag anlagt den 23. september 2005 — Kongeriget Spanien mod Kommissionen
   (Sag T-369/05)
   (2005/C 296/72)
   Processprog: spansk
   Parter
   
      Sagsøger: Kongeriget Spanien [ved: D. Fernando Díez Moreno]
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Kommissionens beslutning af 15. juli 2005 (2005/555/2685), hvori der henvises til de finansielle korrektioner, der anvendes i Spanien i forbindelse med omstilling og omstrukturering af vindyrkningsarealer og foranstaltningerne til forbedring af produktion og salg af honning, annulleres.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Denne sag er anlagt til prøvelse af Kommissionens beslutning af 15. juli 2005 (2005/555/EF), idet den har udelukket bestemte udgifter, der er afholdt af visse medlemsstater for EUGFL, Garantisektionen, fra fællesskabsfinansiering. De af den nævnte beslutning omfattede udelukkelser består bl.a. i finansielle korrektioner, som påvirker Kongeriget Spanien, og som anvendes for frugt og grøntsager, mælk, offentlig oplagring, vin og tobak, husdyrpræmier og honning.
   I stævningen henvises der udelukkende til den korrektion, der blev foretaget for de beløb, der er udbetalt i form af erstatning for indtægtstab i vinsektoren (4 790 799,61 EUR), og den, der blev foretaget for medtagelsen i EUFGL's finansiering af moms for honning (58 315,34 EUR). Sagsøgeren har gjort gældende, at Kommissionen har foretaget en restriktiv anvendelse af forordning (EØF) nr. 1493/1999 om den fælles markedsordning for vin. Sagsøgeren er også uenig i moms-ordningen i forbedringen af salg og produktion af honning.
   De spanske myndigheder har anført følgende:
   
               —
            
            
               Indkomsttabet er ikke en følge af rydningen, men selve beplantningen.
            
         
               —
            
            
               Kommissionens anbringende, hvorefter momsen ikke kan betragtes som et indgreb med henblik på at stabilisere markederne, hvorfor det ikke kan finansieres af EUGFL, Garantisektionen, har ikke retligt grundlag.